open-index/open-wikipedia-markdown huggingface dataset:
Krista Taim

**Krista Taim** (sündinud 14. detsembril 1969) on eesti raadioajakirjanik.

Ta on lõpetanud 1994. aastal Viljandi Kultuurikolledži näitejuhtimise erialal.

Ta on juhtinud Vikerraadio saatesarju "Ökoskoop" ja "Huvitaja".

## Tunnustus
*2021 Eesti Kultuurkapitali rahvakultuuri sihtkapitali aastapreemia

## Viited
Talõši keel

**Talõši keel** (تؤلشه زوؤن, *Tolışə Zıvon*, Tолышә зывон) on Loode-Iraani keelte hulka kuuluv keel, mida räägitakse Iraani põhjaosas Gīlāni provintsis 
ja Ardabīli provintsis ning Aserbaidžaani lõunaosas. Talõši keelt räägib emakeelena 220 000 – 800 000 inimest. Lähedane sugulaskeel on tati keel. Talõši keelt jagatakse tavaliselt kolmeks murdeks: põhja-, kesk- ja lõunamurre. Talõši ja pärsia keele kõnelejatel on üksteisest osaliselt võimalik aru saada. UNESCO ohustatud keelte hinnangu järgi on talõši keel "haavatavas" olukorras.

## Viited

## Kirjandus
*  (1380 AP / 2001 AD)
* 
** also available at 
* 
* 
* 
*
Jeziidide tagakiusamine

**Jeziidide tagakiusamine** on vähemalt 637. aastast toimunud jezidismi usulahu järgijate tagakiusamine. 

Jezidism on endogaamne peamiselt kurmandži keelt kõnelev usulahk, mille järgijad elavad peamiselt Kurdistanis, kus nad on usuvähemus. 

Jeziidide esivanemaid kiusati taga juba enne jezidismi algust, kuna Lähis-Ida aabrahamlike religioonide järgijad, eriti moslemid, pidasid neid satanistideks. Tänapäeval süüdistavad jeziide saatana kummardamises endiselt näiteks islamiäärmuslased. Araablased ja kurdid hakkasid jeziide taga kiusama juba keskajal. 

Aastal 2014 algas Sinjari veresaunaga Iraagi ja Levandi Islamiriigi poolt läbi viidud jeziidi genotsiid, mille käigus tapeti aastatel 2014–2017 umbes 5000 jeziidi. Lisaks on jeziide diskrimineerinud ka Iraagi Kurdistani ja Iraagi võimud.

## Vaata ka
* Jeziidid
* Sorani Emiraat

## Viited
Gordiene

**Gordiene** (armeenia keeles Կորդուք, *Korduk*; kreeka keeles Κορδυηνή, *Kordyene*; heebrea keeles קרטיגיני, *Kartigini*) oli ajalooline piirkond Vani järvest lõunas, praeguse Türgi idaosas.

"Gordiene" oli Bohtani (praeguse Şırnaki provintsi) ajalooline nimi. Vanasüüriakeelsete allikate järgi oli see väike vasallriik Vani järvest lõunas asuvates mägedes Patria ja Armeenia piiril. Gordienet on kirjeldatud ka Tigrise vasakkaldana. Väidetavalt oli see viljaka pinnasega mägine piirkond.

Gordiene Kuningriik eraldus Seleukiidide Riigist ning oli suurema osa enda ajaloost Rooma Keisririigi provints, mis tunnistas Rooma suveräänsust. Gordiene Kuningriik oli iseseisev aastatel 189–90 eKr.

Gordienelased kummardasid hurri jumalat Teshubi.

## Vaata ka
* Noa laev
* Noa islamis
* Noa
* Armeenia mägismaa
* Ararati mäed
* Moxoene
* Cudi Dağı
* Z̄āgrose mäed

## Viited
Duma Boko

**Duma Gideon Boko** (sündinud 31. detsembril 1969 Mahalapyes) on Botswana ametisolev president. Ta vannutati ametisse 1. novembril 2024 pärast eelmise presidendi Mokgweetsi Masisi alistamist valimistel, kus Boko esindas opositsioonierakonda Umbrella for Democratic Change ja Masisi Botswana Demokraatlikku Parteid, mis oli pikka aega riiki valitsenud.

Boko on ametilt jurist.

20. ja 21. mail 2025 oli ta oma ametiaja esimesel riigivisiidil Eestis president Alar Karise kutsel.

## Viited
Seleukiidide sõjavägi

**Seleukiidide sõjavägi** oli Seleukiidide Riigi sõjavägi. Seleukiidide Riik oli üks paljudest Aleksander Suure surma järel tekkinud hellenistlikest riikidest.

Nagu teisedki hellenistlikud armeed, võitles Seleukiidide sõjavägi peamiselt Kreeka-Makedoonia taktikaid kasutades, põhiline formatsioon oli faalanks. Faalanksis seisid mehed tihedalt koos kaitstes end väikeste kilpidega ning pikkade odade *[[sarissa]]‘*dega. Selline taktika arenes välja Vana-Makedoonia armees Philippos II ja Aleksander Suure ajal. Seleukiidide sõjaväes teenis kreeklaste kõrval palju kohalikke ja palgasõdureid, kuna riik oli suur.

## Allikad
*Astin, A.E., Frederiksen, M.W., Ogilvie, R.M., Walbank, F.W. (eds.) (1984), *The Cambridge Ancient History: Volume VII*
*Beston, Paul (2002), Review, *The Classical Review*, New Series, Vol.52, No.2, p.&nbsp;388-389
*Chaniotis, Angelos (2006), "War in the Hellenistic World"
*Gaebel, Robert E. (2002), *Cavalry Operations in the Ancient Greek World*
*Griffith, G.T. (1935), *The Mercenaries of the Hellenistic World*
* 
* 
* 
* 
* 
*Head, Duncan (1982), *Armies of the Macedonian and Punic Wars 359 BC to 146 BC*
*Bevan, Edwyn Robert, (1902), *The House of Seleucus*, Vol. II
*Tarn, W.W. (1980) [1922], *The Greeks in Bactria and India*
Madis Kreevan

**Madis Kreevan** (sündinud 4. detsembril 1990 Tallinnas) on eesti helilooja ja helikujundaja, kes on loonud muusikat filmidele, teatrilavastustele, telesarjadele, reklaamidele ja videomängudele.

## Elukäik
Madis Kreevan on õppinud klaverit ja alates 13 eluaastast ka kitarri. Pärast lühikest formaalset õpet jätkas ta õppimist iseseisvalt, liitudes eri bändidega ja esinedes lavadel. Ta lõpetas 2014. aastal Tallinna Ülikooli  orkestridirigeerimise eriala.

Kreevani helikeelt iseloomustavad minimalistlikud klaveriliinid, *[[ambient]]*-kihistused ja orgaaniline instrumentatsioon. Ta on loonud muusikat mitmetele teatrilavastustele ja telesarjadele, sealhulgas "Avameelselt abielust", "Oscar ja Roosamamma. Kirjad Jumalale" ning "Kalamaja Blues".

Madis Kreevani muusikat on kasutatud ka rahvusvahelistes projektides ja lavastustes Soomes, Rootsis, Ühendkuningriigis, Ameerika Ühendriikides ja Dubais.

Tema sooloprojektid on kättesaadavad SoundCloudis ning neis segunevad isiklikud teemad ja helieksperimentaalsus.

2020. aastal pälvis Improteater Impeerium, kus Kreevan tegutseb muusikuna, Eesti Artistide Agentuuri preemia parima teenuse eest.

## Viited

## Välislingid
* Madis Kreevani koduleht
* Improteater IMPEERIUM
* Madis Kreevani SoundCloud
* Helilabor OÜ – äriregister
Sõõrsamblik

**Sõõrsamblik ** (*Protoparmeliopsis*) on samblikuperekond.

## Liigid
* *Protoparmeliopsis achariana* – Achariuse sõõrsamblik
* *[[Protoparmeliopsis admontensis]]*
* *[[Protoparmeliopsis baranowii]]*
* *[[Protoparmeliopsis bogdoensis]]*
* *[[Protoparmeliopsis bolcana]]*
* *[[Protoparmeliopsis chejuensis]]*
* *[[Protoparmeliopsis chlorophthalma]]*
* *[[Protoparmeliopsis crystalliniformis]]*
* *[[Protoparmeliopsis degelii]]*
* *[[Protoparmeliopsis ertzii]]*
* *[[Protoparmeliopsis esfahanensis]]*
* *[[Protoparmeliopsis garovaglii]]*
* *[[Protoparmeliopsis geiserae]]*
* *[[Protoparmeliopsis graeca]]*
* *[[Protoparmeliopsis gyrophorica]]*
* *[[Protoparmeliopsis hieroglyphica]]*
* *[[Protoparmeliopsis klauskalbii]]*
* *[[Protoparmeliopsis kofae]]*
* *[[Protoparmeliopsis kopachevskae]]*
* *[[Protoparmeliopsis kotovii]]*
* *[[Protoparmeliopsis kukunorensis]]*
* *[[Protoparmeliopsis laatokkaensis]]*
* *[[Protoparmeliopsis laatokkensis]]*
* *Protoparmeliopsis macrocyclos* – suur sõõrsamblik
* *[[Protoparmeliopsis mazatzalensis]]*
* *Protoparmeliopsis muralis* – rant-sõõrsamblik
* *[[Protoparmeliopsis orbicularis]]*
* *[[Protoparmeliopsis peltata]]*
* *[[Protoparmeliopsis pinguis]]*
* *[[Protoparmeliopsis sierrae]]*
* *[[Protoparmeliopsis sphaeroidea]]*
* *[[Protoparmeliopsis straminea]]*
* *[[Protoparmeliopsis taranii]]*
* *[[Protoparmeliopsis usbekica]]*
* *[[Protoparmeliopsis vaenskaei]]*
* *[[Protoparmeliopsis verruculifera]]*
* *[[Protoparmeliopsis zareii]]*
* *[[Protoparmeliopsis zerovii]]*

## Välislingid
* Sõõrsamblik andmebaasis eElurikkus
EELK Põhja-Eesti piiskopkond

**Põhja-Eesti piiskopkond** on Eesti Evangeelse Luterliku Kiriku piiskopkond Eestis.

Põhja-Eesti piiskop on 1. maist 2024 Ove Sander ja piiskopi katedraalkirik on Tallinna Piiskoplik Toomkirik.

Põhja-Eesti piiskopkonda kuuluvad:
* Lääne-Harju praostkond, 
* Ida-Harju praostkond, 
* Järva praostkond ja 
* Viru praostkond. 

## Viited
Seleukiidid

**Seleukiidide dünastia** (kreeka keeles Σελευκίδαι, *Seleukídai*) vana makedoonia valitsejadünastia, mis juhtis hellenistlikul perioodil Lääne-Aasias asunud Seleukiidide Riiki. Seleukiididele pani alguse Aleksander Suure väejuht Seleukos I Nikator, kellest pärast Makedoonia jagamist diadohhide sõdades sai tema järglane.

Seleukiidid valitsesid suurt osa Lähis-Idast ning varasema Ahhemeniidide Riigi Aasia valdustest. Nende riik oli hellenistliku kultuuri keskus, mis meelitas kreeka sisserändajaid, kellest moodustus riigi kõrgklass. Ka Seleukos I järglased säilitasid Seleukiidide riigi kui kreeka Lääne-Aasia suurvõimu staatuse, riigi kõrgaeg saabus Antiokhos III Suure ajal (223–187 eKr). Teise sajandi keskel eKr saadi Partia riigilt lüüa ning Seleukiidide riik hakkas poliitilise ebastabiilsuse ning kodusõdade tõttu vaikselt lagunema. Seleukiidid valitsesid oma riiki väiksemal kujul Süüria piirkonnas kuni 64. aastani eKr, mil Rooma Vabariik nad Pompeiuse juhtimisel lõplikult alistas ja annekteeris.

## Vaata ka
* Iraani monarhide loend
* Süüria monarhide loend
* Seleukiidide valitsejate loend

## Viited

## Allikad
* 
* 
* 
* 
* 
* 
*
1933. aasta Eesti meistrivõistlused poksis

**11. Eesti meistrivõistlused poksis** peeti 21.–22. jaanuaril 1933 Tartus.

Tulemused:
*Kärbeskaal (kuni 112 naela ehk 50,8 kg): 1. Boris Gridin, Tallinna Sport; 2. Johannes Poska, Tallinna Kalev; 3. Harald Pärn, Tartu Kalev
*Kukk-kaal (kuni 119 naela ehk 54 kg): 1. Karl Käbi, Tallinna Poksiklubi; 2. Aleksander Scheer, Tartu Kalev; 3. Harry Reinthal, Tartu Kalev
*Sulgkaal (kuni 126 naela ehk 57,2 kg): 1. Oskar Saag, Tartu Kalev; 2. Leonid Hendrikson, Tallinna Poksiklubi; 3. Rudolf Miller, Tallinna Kalev
*Kergekaal (kuni 135 naela ehk 61,2 kg): 1. Nikolai Stepulov, Tallinna Poksiklubi; 2. Voldemar Röding, Tallinna Sport; 3. Karl Vahi, Tartu Kalev
*Kergekeskkaal (kuni 147 naela ehk 66,7 kg): 1. Leopold Nielaender, Tallinna Sport; 2. A. Fuchs, Pärnu Tervis; 3. Voldemar Saar, Tartu Kalev
*Keskkaal (kuni 160 naela ehk 72,6 kg): 1. Aleksander Reinke, Tallinna Sport; 2. Elmar Mike, Tartu Kalev; 3. Alfred Võrk, Tallinna Kalev
*Poolraskekaal (kuni 175 naela ehk 79,4 kg): 1. Aleksander Muru, Narva Võitleja; 2. Erhard-Alfons Misler, Tallinna Poksiklubi; 3. Ferdinand Koorits, Tallinna Kalev
*Raskekaal (üle 175 naela ehk 79,4 kg): 1. Evald Lukkin, Tartu Kalev; 2. Bronislav Virsa, Tartu Poksiklubi; 3. Jaan Visnapuu, Tartu Kalev

Esimest korda tuli meistriks poksija väljastpoolt Tallinna ja Tartut – poolraskekaalus Narva Võitleja poksija Aleksander Muru (oli küll veel alles 1931. aastal poksinud Tallinna Poksiklubi liikmena).

Seltside järjestus: 1. Tartu Kalev 15 punkti (2 meistritiitlit); 2. Tallinna Sport 11 punkti (3 meistritiitlit); 3. Tallinna Poksiklubi 10 punkti (2 meistritiitlit); 4. Tallinna Kalev 5 punkti; 5. Narva Võitleja 3 punkti (1 meistritiitel); 6. Pärnu Tervis 2 punkti; 7. Tartu Poksiklubi 2 punkti. 

## Viited

## Kirjandus
*Rein Pajur. "Poksi lugu". Tallinn 2018. Lk 476–477

## Välislingid
*11. Eesti meistrivõistlused. sport24.ee. Vaadatud 21. mail 2025
Lelystad

**Lelystad** on linn Hollandis, Flevolandi provintsi halduskeskus.

Linn rajati 1967. aastal merelt võidetud maale ja sai nime Cornelis Lely järgi, kelle projekti järgi rajati Afsluitdijki tamm, mis tegi võimalikuks Zuiderzee mereala muutmise kuivaks maaks. Linn asub umbes 3 meetrit allpool merepinda.

2025. aasta alguses oli linnas 84 722 elanikku.

## Viited

## Välislingid
*Linna koduleht
Väikemarabu

**Väikemarabu** (*Leptoptilos javanicus*) on toonekurglaste sugukonda kuuluv linnuliik.

## Välimus
Väikemarabu on 110–120 cm pikk, tiibade siruulatus on 210 cm. Tiiva pikkus on 580–660 mm, saba 230–253 mm, jookse 228–268 mm, nokk 260–305 mm. Kaalub 5 kg.

Pea ja kael on kollased ja sulgedeta. Pealagi on rohekaspruun. Selg, tiivad ja saba on mustad roheka läikega. Alapool on valge. Nokk on kollane, nokaots valge. Jalad on rohekaspruunid või mustad. Silmad on valged.

Pulmarüüs on pea, kael ja nokatüvik punased. Tiibadel on vasekarva täpid.

Noorlinnu ülapool on tuhmim ja tema kaelal on rohkem sulgi.

Emas- ja isaslinnu sulestik on samasugune. Isaslinnu nokk on jämedam.

Sarnaneb välimuselt india marabuga, kuid india marabu on suurem, tema nokk on suurem, peas on tume koorik, mis sarnaneb kuivanud verega, sabaalune on hall ja hundsulestikus on tiibadel hele vööt.

## Levik
Elavad Indias, Sri Lankal, Lõuna-Hiinas, Indohiinas ja Indoneesias.

Elavad mangroovides, mudaväljadel, soodes, üleujutatud rohumaadel, järvede ääres ja riisipõldudel.

## Toitumine
Toitub kaladest, eriti mudahüpikutest, konnadest, roomajatest, koorikloomadest, rändtirtsudest, rottidest, lindudest, limustest ja vähesel määral raibetest. Mudast mudahüpikute otsimisel pistab pea ja mõnikord ka kaela muda sisse.

## Pesitsemine
Väikemarabud pesitsevad kolooniates, tihti koos teistest liikidest lindudega nagu rand-toonekurg ja india marabu.

Ehitavad pesa suure puu otsa 12–30 m kõrgusele. Okstest tehtud pesa on 1,5 m lai ja 1,2 m sügav. Tavaliselt pesitsevad mangroovides.

Pesitsevad novembrist jaanuarini. Kurnas on 2–4 muna mõõtmetega 73 × 53,5 mm. Mune hauvad mõlemad vanemad 32–34 päeva. Pojad lahkuvad pesast 100 päeva vanuselt.

## Eluiga
Väikemarabud võivad elada 30-aastaseks.

## Viited

## Välislingid
Laadimismeeter

Laadimismeeter on logistikas kasutatav standardne mõõtühik, mis näitab, kui palju pikkust mööda veoki põrandat mingi kaup hõivab, arvestades kogu veoki laiust. Üks laadimismeeter tähendab ühe meetri pikkust ala veoauto sees – näiteks kui kaup katab ühe meetri pikkuse lõigu ja ulatub sõiduki servast servani, loetakse see üheks laadimismeetriks. See mõõtühik aitab paremini planeerida veokiruumi kasutust, eriti juhtudel, kui kaup ei ole hästi virnastatav või selle mõõdud ei sobitu standardsesse mõõtsüsteemi. Erimõõduliste aluste korral on LDM võimalik arvutada järgmise valemiga: (pikkus x laius meetrites) jagatud 2,4-ga.

## Viited
Brutokaal

**Brutokaal** (inglise *gross weight*) on kaubaühiku, pakkeüksuse või kaubasaadetise (veose) kaal koos müügi-, rühma ja/või transpordipakendiga. Tooteühiku brutokaalust räägitakse juhul, kui see on asetatud müügipakendisse. Rühma- ehk hulgipakendis olevate toodete kogukaal sisaldab nii müügi- kui ka rühmapakendi kaalu. Kaubaalusel olevate toodete kogukaal sisaldab lisaks müügi- ja rühmapakenditele veel ka kaubaaluse ja aluse pakkekile, kartongi jms pakkematerjalide kaalu. 

## Viited
Registrimass

**Registrimass** on juhi, sõitjate ja veosega täisvarustuses sõidukile registreerimisel määratud suurim mass, mis ei tohi ületada täismassi.

## Viited
Antiochos III Suur

**Antiochos III Suur** (vanakreeka keeles Ἀντίοχος ὁ Μέγας, *Antíokhos ho Mégas*; u 241 – 3. juuli 187 eKr) oli Seleukiidide Riigi valitseja aastatel 223–187 eKr. Kolmanda sajandi lõpus eKr oli tema võimu all kogu Süüria ning suur osa ülejäänud Lääne-Aasiast. Ta tõusis troonile 18-aastaselt aprillis või juunis 223 eKr. Anthiochos III esimesed sõjad Ptolemaioste Kuningriigi vastu kukkusid küll läbi, kuid aastatega hakkas ta sõdades rohkem võite koguma ning laiendas Seleukiidide Riigi territooriumit märgatavalt. Ta oli sõjaliselt aktiivne valitseja, kuid võimuaja lõpus sai ta roomlastelt tõsiselt lüüa. Antiochos kuulutas end "Kreeka vabaduse kaitsetšempioniks Rooma dominentsi vastu" ning alustas 192. aasta sügiselt eKr Rooma vastu sõja, mis neli aastat hiljem lõppes Magnesia lahingus seleukiidide lüüasaamisega. Ta suri kolm aastat hiljem sõjakäigul.

## Vaata ka
* Süüria monarhide loend
* Süüria ajaloo ajatelg

## Viited

## Allikad
* 
* 
* 
* 
* 
* 
* 
* 
* 
* 
* 
* 
*
Tühisõit

Tühisõit on koormata sõitmine enamasti põhjusel, et ühe veosuuna tarvis pole õnnestunud leida veost. Tühisõidul võib olla ka muid põhjuseid (välja arvatud nullsõite põhjustavad asjaolud).Teatud veokite ja vedude puhul pole tagasikoorma otsimine isegi mõeldav. Nendeks on näiteks puisteaineveod kalluritega, metsaveod (ümarpuit), mootorikütuse veod tanklatesse, piima vedu farmidest jms. 

## Viited
Baasvaru

**Baasvaru** käsitletakse militaarlogistikas lahinguvaru osana, mis peab olema üksusel käes ja mida ta suudab endaga kaasas kanda. Baasvaru kogus sõltub üksuse struktuurist. 

## Viited
Kunnar Laansalu

**Kunnar Laansalu** (23. veebruar 1953 Tallinn – 22. mai 2016 Tallinn) oli eesti vasaraheitja.

Lõpetas 1. Kutsekeskkooli Tallinnas ja õppis aastatel 1973–1975 Tallinna Pedagoogilise Instituudi kehakultuuriteaduskonnas.

Töötas hiljem autoremontijana.

## Sportlasena
Alustas sportimist 1970. aastal kehalise kasvatuse õpetaja Aivo Natka innustusel ja jätkas treeninguid vasaraheitjana Aleksander Lohu juhendamisel.

Võitis aastatel 1974–1981 Eesti NSV meistrivõistlustel 6 kuld-, 2 hõbe- ja 3 pronksmedalit. Parandas aastatel 1977–1980 6 korral Eesti NSV rekordit. Võistles aastatel 1973–1981 Eesti NSV koondises.

Tuli aastatel 1972–1980 3 korral Tööjõureservide üleliiduliseks meistriks.  

## Tunnustus
*1979 NSV Liidu meistersportlane
*1980 NSV Liidu rahvusvahelise klassi meistersportlane

## Välislingid
* 
*Kunnar Laansalu sporditulemused
*Haud Tallinna Liiva kalmistul
Kristiāns Rubīns

**Kristiāns Rubīns** (sündinud 11. detsembril 1997 Riias) on Läti elukutseline jäähokimängija, kes mängib kaitsjana Tšehhi Extraliga klubis HC Škoda Plzeň. 

Läti jäähokikoondises mängides mängis Rubīns keskset rolli riigi ajaloo esimese medali võitmisel jäähoki maailmameistrivõistlustel 2023. aastal.

## Viited

## Välislingid
* Kristiāns Rubīns eliteprospects.com lehel
* Kristiāns Rubīns nhl.com lehel
Rihards Bukarts

**Rihards Bukarts** (sündinud 31. detsembril 1995 Jūrmalas) on Läti elukutseline jäähokimängija, kes mängib ründajana Tšehhi Extraliga (ELH) klubis HC Vítkovice. Bukarts valiti 2012. aasta KHL-i noorte draftis Dinamo Riia poolt 9. valikuna. Selle valikuga sai Bukarts Läti kõigi aegade kõrgeimalt valitud mängijaks KHL-i ajaloos, neli kohta kõrgemal kui tema vend Roberts Bukarts 2009. aastal.

## Viited

## Välislingid
* Rihards Bukarts eliteprospects.com lehel
* Rihards Bukarts nhl.com lehel
Uvis Balinskis

**Uvis Jānis Balinskis** (sündinud 1. augustil 1996 Ventspilsis) on Läti elukutseline jäähokimängija, kes mängib kaitsjana Ameerika Ühendriikide National Hockey League (NHL) Florida Panthersi meeskonnas.

## Viited

## Välislingid
* Uvis Balinskis eliteprospects.com lehel
* Uvis Balinskis nhl.com lehel
Deniss Smirnovs

**Deniss Smirnovs** (sündinud 7. märtsil 1999 Riias) on Läti elukutseline jäähokimängija, kes mängib keskväljamängijana Šveitsi National League'i (NL) klubis EHC Kloten. Varem mängis ta Genève-Servette HC-s ja tuli meeskonnaga 2023. aastal National League'i meistriks.

Smirnovs mängis oma noorusaastail Šveitsis, mis annab talle õiguse osaleda NL-is ja SL-is Šveitsi mängijalitsentsiga.

Smirnovs tegi debüüdi Läti meeste jäähokikoondises 2018. aastal.
 
Ta esindas Lätit 2023. aasta IIHF maailmameistrivõistlustel, kus ta sai ühe söödukirje ja võitis pronksmedali, Läti esimese IIHF maailmameistrivõistluste medali.

## Viited

## Välislingid
* Deniss Smirnovs eliteprospects.com lehel
* Deniss Smirnovs eurohockey.com lehel
Dans Ločmelis

**Dans Ločmelis** (sündinud 21. jaanuaril 2004 Jelgavas) on Läti elukutseline jäähokimängija, kes mängib keskväljamehena Ameerika Jäähokiliigas (AHL) Providence Bruinsi meeskonnas, olles perspektiivikas mängija Boston Bruinsi jaoks, kes mängib National Hockey League (NHL). Varem mängis ta elukutselisena Luleå HF-s Rootsi Jäähokiliigas (SHL) ja HK Mogos Läti Jäähoki Kõrgemas Liigas (LHL).

## Viited

## Välislingid
* Dans Ločmelis eliteprospects.com lehel
* Dans Ločmelis nhl.com lehel
Mazagão Portugali tsistern

**Portugali tsistern** on El Jadidas Marokos asuv 16. sajandist pärinev tsistern, mis paikneb kunagise Portugali kindluslinna Mazagão südames linna all. See kuulub Maroko kultuurimälestiste hulka ja on kantud koos muu ajaloolise kesklinnaga UNESCO maailmapärandi nimistusse.

## Ajaloost
Tsistern ehitati esimese Mazagão kindluse alla, mis valmis 1514. aastal, enne kui kindlus 1541. aastal oma lõpliku kuju ja mõõtmed sai. Oletatud on, et ruum võis olla algselt relvakamber, sõdurite ruum või ait, kuid 1541. aastal võeti see kasutusele tsisternina. Ehitise kavandas arhitekt Miguel de Arruda, ehitusmeister oli João de Castilho.

Tsistern on olnud Orson Wellesi filmi "Othello" võttepaik.

## Arhitektuur
Pooleldi maa all asuv ruum on ligikaudu ruudukujuline küljepikkustega 33 × 34 meetrit, võlve toetavate ridadena paiknevate kivisammaste ja piilaritega. Igalt sambalt lähtub kaheksa võlviroiet, mis põimuvad võlvide tipus; sammaste ja roiete dekoor on Portugali hilisgootika vormides. Ruumi keskel on laes kolme ja poole meetrise diameetriga ümmargune avaus vihmavee kogumiseks. Tänapäeval on ruumi põrandal enamasti õhuke veekiht, mis peegeldab laest langevat valgust ja võimendab peegeldusega ruumi rütmiliste sambaridade mõju.

## Viited
Partia riik

**Partia Riik** oli hellenistlik suurriik tänapäeva Iraani ja Iraagi aladel, aastatel 247 eKr – 224 pKr.

Partia riik ja hilisem impeerium moodustus 3. sajandi eKr keskpaiku, kui Seleukiidide Süüria suurriik kaotas idapoolsed alad ja Kesk-Aasias moodustus hellenistlik Baktria riik ja Iraani aladel lõi lahku kohalikku päritolu Partia dünastia.

Iraani rändhõimu, Indoiraani keelkonda kuulunud parmide pealik Aršak hõivas 239–238 eKr Seleukiididelt Kaspiast kagus asuva Parthava (kreeka keeles *Parthia*) maakonna (pealinnad Nisa ja Hekatompylos) ja rajas Aršakiidi ehk Aršakaniidi dünastia. Riik koosnes pooliseseisvaist iraani ja hellenistliku kreeka kultuuriga valdustest, tähtsad olid Siiditee ja Mesopotaamia kaubalinnad (Dura-Europos, Hatra). 

232–231 eKr tunnustasid Seleukiidid kuningas Tiridates I (248–211 eKr) iseseisvust. Mithridates I (170–138 eKr) laiendas Partia valdusi Baktrias, hõivas Meedia ja Eelami, tungis Mesopotaamiasse ning võttis endale kuningate kuninga tiitli. Pealinn viidi Ekbatanasse ja hiljem Ktesiphoni. Partia purustas 129 eKr Seleukiidid ja alistas seejärel Armeenia, kus tulid võimule nn Armeenia Aršakiidid. 

## Rooma-Partia sõjad

Karrhai lahingus 53 eKr peatas Partia Vana-Rooma tungi itta, Rooma väejuhi Marcus Licinius Crassus tapeti ebaedukal Partia sõjakäigul, tema kolbast tehti veinikarikas. 

1.–2. sajandil hakkas Partia nõrgenema ning sai Mesopotaamias ja Armeenias Vana-Roomalt ja Kesk-Aasias rändhõimudelt mitu korda lüüa. 1. sajandi keskpaiga poole vaidlustas Partia mõju Rooma ülemvõimu, mis taastati Gnaeus Domitius Corbulo kampaaniatega. See konflikt lõppes pärast Rhandeia lahingut  ametliku kompromissiga: Partia Aršakiidide prints võis nüüdsest istuda Armeenia troonil, kuid tema kandidatuuri pidi heaks kiitma Rooma keiser. Aastal 113 tungis Trajanus Partiasse, kuna ta tahtis taastada Armeenia vasallkuninga (mis mõned aastad varem langes Partia kontrolli alla). Aastal 114 marssis Trajanus Antiookiast Süürias Armeeniasse ja vallutas pealinna Artashati. Trajanus kukutas siis Armeenia kuninga Partamasirise ja käskis annekteerida Armeenia Rooma keisririigi uueks provintsiks. Aastal 118 loobus Hadrianus Armeeniast ja seadis Partamaspatese selle kuningaks. Partamaspates sai varsti partlalastelt lüüa ja põgenes taas roomlaste juurde. Aastal 161, kaotati Armeenia taas Partia Vologases IV-le. Aastal 163 võitis Statius Priscuse juhitud Rooma vasturünnak partlasi Armeenias.

224. aastal purustas Pärsia valitseja Ardašir I (224–239) Partia kuninga Artaban V (213–227) väe ja rajas Sassaniidide riigi, mis hõlmas järgnevalt tänapäeva Iraagi, Iraani, Afganistani, Ida-Süüria, Kaukaasia maa-alad ning piirkondi Türgis ja Araabia poolsaarel.

## Välislingid
*"Impeerium kahe impeeriumi vahel: Partia riik" Horisont 2021-5 (lk 38–43)
Magneesia lahing

**Magneesia lahing** oli Rooma-Seleukiidide sõja lahing kas detsembris 190 või jaanuaris 189 eKr. Selles põrkasid omavahel kokku ühel poolel Rooma Vabariik (konsul Lucius Cornelius Scipio Asiaticuse juhtimisel) ja tema liitlane Pergamoni Kuningriik (kuningas Eumenes II juhtimisel) ning teisel poolel Seleukiidide Riik (basileus Antiochos III Suure juhtimisel). Enne lahingut olid osapooled mitu päeva Anatoolias Magnesia ad Sipylumist kirdes laagris (praegune Manisa Türgis) ning proovisid vastast rünnakule meelitada.

Kui lahing lõpuks algas, õnnestus Eumenesel vastase vasak tiib hävitada. Kuigi Antiochose ratsavägi oli paremal tiival edukas, ei suutnud ta põhijõude piisavalt kiiresti varustada. Ilmselt hukkus kreeklaste poolel umbes 10 000 ning roomlaste poolel umbes 5000 meest. Võit oli Rooma ja Pergamoni jaoks otsustav, kuna see viis Apamea rahu ning Seleukiidide võimu lõpuni Väike-Aasias.

## Allikad
* 
* 
* 
* 
* 
* 
*
Rahvusvaheline elurikkuse päev

**Rahvusvaheline elurikkuse päev** on ÜRO poolt kinnitatud päev elurikkuse olulisusele tähelepanu juhtimiseks.

Tähtpäev loodi ÜRO peaassamblee teise komitee poolt 1993. aastal. 

Kuni aastani 2000 peeti seda 29. detsembril, tähistades ühtlasi päeva, mil jõustus Bioloogilise mitmekesisuse konventsioon. Seejärel nihutati päev 22. maile, tähistamaks sama konventsiooni vastuvõtmise päeva, mis oli 22. mai 1992 Maa Tippkohtumisel Rio de Janeiros. 

## Vaata ka
*looduskaitsepäev
Ravadiidide dünastia

**Ravadiidide dünastia** oli sunniitlikku usku kurdide valitsejadünastia. Selle riik eksisteeris 8. sajandi lõpust 13. sajandi alguseni ajaloolise Aserbaidžaani piirkonna loodeosas.

Ei ole teada, kas Ravadiidid olid araablased, kes kurdistusid, või algselt ka kurdi päritolu. Kaheksandal ja üheksandal sajandil oli nende võimu all Tabrīzi ümbrus, hiljem ka Armeenia.

## Vaata ka
* Sunniitlike dünastiate loend
* Kurdi dünastiate ja riikide loend

## Viited

## Allikad
* 
*  
* 
* 
* 
*
David Aebischer

**David Aebischer** (sündinud 7. veebruaril 1978 Genfis) on Šveitsi endine elukutseline jäähokiväravavaht, kes mängis National Hockey League’is (NHL) Colorado Avalanche’i, Montreal Canadiensi ja Phoenix Coyotesi meeskonnas. Ta oli 2001. aasta Stanley Cupi meistritiimi liige, saades esimeseks šveitslaseks, kes selle saavutuse saavutas. Aebischer mängis ka mitmeid hooaegu kodumaal Šveitsis, esindades HC Fribourg-Gottéroni, HC Lugano ja SC Rapperswil-Jona Lakersit National League’is (NL).

Aebischer töötab väravavahtide treenerina HC Fribourg-Gottéronis.

## Viited

## Välislingid
* David Aebischer NHL.com lehel
* David Aebischer eliteprospects.com lehel
Martin Gerber

**Martin Gerber** (sündinud 3. septembril 1974 Burgdorfis) on Šveitsi endine elukutseline jäähokiväravavaht. 

Ta valiti 2001. aasta NHL-i sisenemise draftis kaheksandas voorus (232. kohalt) Anaheim Mighty Ducksi poolt. Ta mängis National Hockey League’is (NHL) Mighty Ducksi, Carolina Hurricanes’i, Ottawa Senatorsi, Toronto Maple Leafsi ja Edmonton Oilersi meeskondades, võites Stanley Cupi 2006. aastal, olles osa Hurricanesi meeskonnast. Pärast 2011–12. hooaja lõppu mängis ta kaks hooaega Rootsi Elitserienis, enne kui naasis Šveitsi NLA-sse, lõpetades oma mängijakarjääri Kloten Flyersis.

## Viited

## Välislingid
* Martin Gerber NHL.com lehel
* Martin Gerber eliteprospects.com lehel
Benjamin Conz

**Benjamin Conz** (sündinud 13. septembril 1991 Saint-Ursannes) on Šveitsi elukutseline jäähokiväravavaht, kes mängib praegu National League’i (NL) klubis HC Ajoie. 

Ta oli osalemiskõlblik 2009. ja 2010. aasta NHL-i draftis, kuid teda ei valitud. Selle asemel valiti ta 2010. aasta KHL-i noorte draftis 185. kohalt Peterburi SKA poolt.

## Viited

## Välislingid
* Benjamin Conz NHL.com lehel
* Benjamin Conz eliteprospects.com lehel
Mark Streit

**Mark Thomas Streit** (sündinud 11. detsembril 1977 Englisbergis) on Šveitsi endine elukutseline jäähokikaitsja. 

Ta on olnud nii New York Islandersi kui ka Šveitsi jäähokikoondise kapten. Ta andis kolme mängu jooksul kaks väravasöötu, kui Pittsburgh Penguins võitis Stanley karika, alistades 2017. aasta Stanley karika finaalis Nashville Predatorsi. Streit on olnud üks väheseid NHL-i mängijaid, kes on mänginud nii kaitsja kui ka ründajana. 

Ta võeti Rahvusvahelise Jäähokiföderatsiooni (IIHF) kuulsuste halli 2020. aastal.

## Viited

## Välislingid
* Mark Streit NHL.com lehel
* Mark Streit eliteprospects.com lehel
Philipp Kurashev

**Philipp Kurashev** (vene keeles Филипп Константинович Курашев; sündinud 12. oktoobril 1999 Davosis) on Šveitsi-Vene elukutseline jäähokimängija, kes mängib keskründajana National Hockey League’i (NHL) klubis Chicago Blackhawks. 

Kurashev valiti 2018. aasta NHL-i draftis Chicago Blackhawksi poolt 120. valikuna.

Ta esindas Šveitsi 2024. aasta IIHF-i maailmameistrivõistlustel ja võitis hõbemedali.

## Viited

## Välislingid
* Philipp Kurashev NHL.com lehel
* Philipp Kurashev eliteprospects.com lehel
George Wendt

**George Robert Wendt, Jr.** (17. oktoober 1948 Chicago – 20. mai 2025 Los Angeles) oli Ameerika Ühendriikide näitleja.

## Välislingid
*
Lian Bichsel

**Lian Bichsel** (sündinud 18. mail 2004 Olten) on Šveitsi elukutseline jäähokimängija, kes mängib kaitsjana National Hockey League’i (NHL) Dallas Starsi meeskonnas. Bichsel valiti 2022. aasta NHL-i draftis esimeses voorus, 18. kohalt, Starsi poolt.

## Viited

## Välislingid
* Lian Bichsel NHL.com lehel
* Lian Bichsel eliteprospects.com lehel
J.J. Moser

**Janis Jérôme Moser** (sündinud 6. juunil 2000 Bielis) on Šveitsi elukutseline jäähokimängija, kes mängib kaitsjana National Hockey League’i (NHL) Tampa Bay Lightningi meeskonnas. Ta valiti 2021. aasta NHL-i draftis 60. kohalt Arizona Coyotesi poolt.

## Viited

## Välislingid
* J.J. Moser NHL.com lehel
* J.J. Moser eliteprospects.com lehel
Pakistani peaminister

:*Kõigi Pakistani peaministrite kohta vaata artiklit [[Pakistani peaministrite loend]].*

**Pakistani peaminister** (urdu keeles وزِیرِ اعظم پاکستان, *Wazīr ē Aʿẓam* (*Suurvesiir*); inglise keeles *Prime Minister of Pakistan*) on Pakistani Islamivabariigi valitsusjuht. Kuigi formaalselt on täidesaatva võimu juht president, täidab enamikku täidesaatva võimu ülesandeid peaminister koos enda valitud valitsusega. Tavaliselt on Pakistani peaminister erakonna juht, millel on parlamendi alamkojas enamus, peaminister on ühtlasi parlamendi alamkoja juht. Peaminister saab olla ametis tänu parlamendi usaldusele.

Pakistani peaminister juhib föderaalvalitsuse täidesaatvat võimu, vastutab riigi majanduse eest, juhib Rahvaassambleed, Ühiste Huvide Nõukogu ja valitsust ning riigi tuumaarsenali ametit. Peaminister vastutab riigi sise- ja välispoliitika eest. Kuna peaministri valib Rahvaassamblee, saab selleks tavaliselt suurima saadikute arvuga erakonna juht.

Põhiseaduse järgi on peaminister kriitilistes küsimustes presidendi kõrgeim nõunik. Peaministril on sõna sõjaväe juhtkonna määramisel ning ta peaks teostama sõjaväe üle tsiviilkontrolli. Pakistani peaminister ei olnud ametis sõjaväehunta valitsusaegadel aastatel 1958–1973, 1977–1985 ja 1999–2002. Siis täitis peaministri kohustusi hunta, mida juhtis president.

## Vaata ka
* Riigi- ja valitsusjuhtide õhusõidukid
* Pakistani asepeaminister
* Pakistani peaministrite loend

## Viited
Hamidi veresaunad

:*20. sajandil toimunud genotsiidi kohta vaata artiklit [[Armeenia genotsiid]].*

**Hamidi veresaunad** (ka **Armeenia veresaunad**) oli 1890. aastate keskel Osmanite Riigis toimunud armeenlaste massiline tapmine. Hukkus 100 000 – 300 000 inimest, 50 000 last jäi vanemateta. Need sündmused on saanud nime sultan Abdülhamit II järgi, kes proovis lagunevat suurriiki päästa panislamistliku ideoloogiaga. Kuigi peamiselt võeti sihikule armeenlased, tapeti mõnel pool valimatult kõiki kristlaseid, näiteks Diyarbekiris hukati 1895. aastal kuni 25 000 assüürlast.

Tapmised algasid Türgi sisemaadel 1894. aastal ning levisid lähiaastatel üle riigi. Põhiliselt toimusid tapmised vahemikus 1894–1896. Aastaks 1897 oli rahvusvaheline surve Abdülhamidile kasvanud ning vägivald hakkas raugema. Ohvreid ei valitud vanuse ega soo järgi.

Telegraafid sündmustest levisid üle maailma ning neid kajastati põhjalikult Lääne-Euroopas, Venemaal ja Põhja-Ameerikas.

## Vaata ka
* Armeenlaste genotsiid
* Abdülhamid II atentaat
* Adana veresaun
* Armeeniavastasus
* Türgi armeenlased
* Ristiusk Osmanite Riigis
* Ristiusk Türgis
* Lähis-Ida kaasaegsete konfliktide loend
* Zeituni mäss (1895–1896)

## Viited

## Kirjandus
*  - Profile at Google Books
*Astourian, Stephan. On the Genealogy of the Armenian-Turkish Conflict, Sultan Abdülhamid, and the Armenian Massacres, Vol. 21 (2012): 168-208.
* Rodogno, Davide. *Against Massacre: Humanitarian Interventions in the Ottoman Empire, 1815–1914*. Princeton: Princeton University Press, 2012. 
* Schumacher, Leslie Rogne. "Outrage and Imperialism, Confusion and Indifference: *Punch* and the Armenian Massacres of 1894–1896." In *Comic Empires: Imperialism in Cartoons, Caricature, and Satirical Art*, edited by Richard Scully and Andrekos Varnava, 305–333. Manchester: Manchester University Press, 2020.
*
* Suny, Ronald Grigor. (2018). The Hamidian Massacres, 1894-1897: Disinterring a Buried History. *Études arméniennes contemporaines*, 11, 125-134.
**Études arméniennes contemporaines* special issues (2018): Global Narratives and Local Approaches, Perceptions and Perspectives
Adana veresaun

**Adana veresaun** (armeenia keeles Ադանայի կոտորած, türgi keeles *Adana Katliamı*) oli armeenlaste vastu suunatud massimõrv, mis toimus 1909. aasta aprillis Osmanite Riigi Adana vilajetis. Adana linnas ja üle vilajeti hukkasid moslemid riigipöördekatse eest kättemaksmisel massiliselt armeenlasi. Kokku piinati ja tapeti ligi 20 000 – 25 000 armeenlast ja 1300 assüürlast. Adana sündmused erinesid ligi 10 aastat varem läbi viidud Hamidi veresaunadest, kuna polnud sultanivõimu poolt korraldatud. Neid õhutasid kohalikud võimud, usujuhid ja Ühtsuse ja Arengu Komitee toetajad.

Pärast 19. sajandi lõpu armeenlaste massilist hävitamist sundisid suurriigid Suurbritannia, Prantsusmaa ja Venemaa sultan Abdülhamid II-st lubama reforme, nagu eriratsaväe õiguste piiramine, kuid sarnaselt 1878. aasta Berliini lepinguga ei viidud neid reaalsuses ellu. Oktoobris 1895 avaldasid armeenlased Konstantinoopolis meelt ning nõudsid reformide elluviimist, kuid Türgi politsei ajas meeleavaldajad vägivaldselt laiali. Kui sultan reformikava nägi, olevat ta märkinud, et see lõppeb veriselt.

Revolutsionäärid kukutasid 1908. aastal sultan Abdülhamid II ning algas teine põhiseaduslik ajajärk. Pärast seda toimus sõjaväeline riigipööre Ühtsuse ja Arengu Komitee vastu ning sõjavägi hõivas Konstantinoopoli. Kuigi mäss kestis vaid kümme päeva, oli sellest piisavalt, et piirkonnas lahvataksid taas armeeniavastane vägivald: poliitiliste, majanduslike ja usuliste eelarvamuste pinnalt hakati armeenlaste ärisid ja talusid hävitama, neid avalikult hukkama, kasutati ka seksuaalvägivalda. Vägivallalaine kestis üle kuu aja. Adana armeenlaste linnaosa oli olnud linna üjs jõukamaid ning hävitati ka armeenlastele kuulunud moodsat tehnikat.

## Vaata ka
* Armeenlaste genotsiid
* Armeeniavastasus
* 31. märtsi vahejuhtum
* Hamidi veresaunad
* Lähis-Ida kaasaegsete konfliktide loend

## Viited

## Allikad
*
Kunisaki

**Kunisaki** (jaapani 国東; 国東市, Kunisaki-shi) on linn Jaapanis Ōita prefektuuris. Asub Kunisaki poolsaare tipus, maanteed mööda umbes 60 km kaugusel Ōitast. 

Praegune linn (*shi*) loodi 31. märtsil 2006 Kunisaki, Aki, Kunimi ja Musashi alevite (*machi*) liitmisel.

Linna elanike arv on 1. aprilli 2025 seisuga 23 900.

Linna lõunaosas asub Ōita lennujaam.

## Viited

## Välislingid
*Kunisaki ametlik koduleht
MANIAC

**MANIAC I** (matemaatiline analüsaator, lugeja, integraator ja arvuti) oli varajane arvuti, mis ehitati Nicholas Metropolise käe all Los Alamose Riiklikus Laboris. See põhines von Neumanni arhitektuuril, mille töötas välja John von Neumann.

MANIAC 1 oli 18-bitine arvuti, millel oli kiirus umbes 50 operatsiooni sekundis. Arvuti põhines ENIAC-i ideedel, kuid selle eesmärk oli toetada teaduslikke arvutusi, sealhulgas tuumafüüsika simulatsioone.  Arvuti ehitati peamiselt aatomienergia rakenduste, eriti vesinikupommi arendamiseks.

Arvuti kaalus umbes 0,45 tonni.

## Ajalugu
MANIAC hakkas tööle 1951. aastal. Tehnoloogiaajaloolase George Dysoni sõnul arvuti "lõhkus vahet numbrite vahel, mis tähendavad asju, ja numbrite vahel, mis teevad asju".

1957. aastal võeti selle asemel kasutusele MANIAC II ja MANIAC I anti üle New Mexico Ülikoolile.

## Kasutusalad
Sellel arvutil oli suur tähtsus tuumapommide väljatöötamisel ja ühiskonna muutmises digitaalsel meedial põhinevaks. MANIAC tegi läbimurde loogilises arhitektuuris ja tarkvaras.

## Viited


## Välislingid

* https://www.computerhistory.org/collections/catalog/102695518
* https://www.researchgate.net/publication/261611993_Digital_Genesis_Computers_Evolution_and_Artificial_Life
Võrkpalli Balti liiga 2025/26 hooaeg

**[[Võrkpalli Balti liiga]] 2025/26 hooaeg** (sponsornimega **Elme Messer Balti liiga**) oli 21. korda toimunud kõrgeim iga-aastane liiga Baltikumi võrkpalliklubidele. Hooaeg algas 27. septembril 2025 ja lõppes finaalpäevaga 7. märtsil 2026. Liigas osales 9 Baltikumi võrkpalliklubi.

## Võistkonnad
2025/26 hooajal osales liiga 9 Baltimaade võrkpalliklubi (5 Eestist, 3 Lätist ja 1 Leedust).

Liigaga liitus 2024/25 hooaja Eesti esiliiga neljas klubi Audentes/Solarstone, mis koondab endas Audentese Spordigümnaasiumis õppivaid noormängijaid. Viimati osales Audentes Balti liigas 2014/15 hooajal Danpower/Võru Võrkpalliklubi nime all. Liigasse naasis ka valitsev Leedu meister Šiauliai Elga-Grafaitė-S-Sportas, kes viimati osales liigas 2017/18 hooajal.

### Asukohad ja personal

## Põhiturniir
Kõik meeskonnad mängisid omavahel läbi kahel korral. Põhiturniiri paremusjärjestuse määramisel arvestati esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi. Põhiturniiri võitja pääses otse poolfinaali. Põhiturniiri 2.– 7. koht hakkasid edasi mängima veerandfinaale.

*Tabel uuendatud põhiturniiri lõpus.*
Allikas: Elme Messer Men`s Baltic League 25/26 Main Tournament

## Väljalangemismängud
Veerandfinaalpaarid jagati vastavalt põhiturniiri kohtadele (teine läks vastamisi seitsmendaga, kolmas kuuendaga ja neljas viiendaga). Iga paari võitja pääses poolfinaali ja kaotaja langes konkurentsist. Põhiturniiri võitjale tuli poolfinaalseerias vastaseks kõige madalama asetusega võistkond, kes poolfinaali jõudis. Veerand- ja poolfinaalid mängiti kahe mängu võiduni, kus kõrgema asetusega võistkonna kodusaalis toimus esimene ja vajadusel kolmas mäng. Finaal ja kolmanda koha mäng otsustati ühe mänguga.

Allikas: Elme Messer Men`s Baltic League 25/26 Play-off

### Veerandfinaalseeriad

### Poolfinaalseeriad

### Finaal

### Kolmanda koha mäng

## Lõppjärjestus

## Kuu parim mängija
Alljärgnevad mängijad valiti Balti liiga kuu parimateks.

## Finaalpäeva sümboolne koosseis

## Statistika

## Viited

## Välislingid
*Koduleht
Wolfiporia

***Wolfiporia*** on *[[Fomitopsidaceae]]* sugukonda kuuluv seeneperekond.

## Liike
**[[Wolfiporia cocos]]*

## Välislingid
* ''Wolfiporia'' andmebaasis eElurikkus.
Sulev Reisberg

**Sulev Reisberg** (sündinud 3. veebruaril 1982) on eesti arvutiteadlane.

Ta lõpetas 2000. aastal Tallinna Reaalkooli, sai magistrikraadi (teaduskraad) Tallinna Tehnikaülikooli infotehnoloogia teaduskonnas 2006. aastal ja doktorikraadi 2019. aastal Tartu Ülikooli loodus- ja täppisteaduste valdkonnas tööga "Arvutuslikud meetodid personaalmeditsiini arendamiseks".

Reisberg on Tartu Ülikooli terviseinformaatika teadur.

## Isiklikku
Tema vend on stsenarist ja režissöör Urmas Reisberg, õde Tuuli Pärenson, vanaisa oli arhitektuuriteadlane ja -õppejõud Helmut Oruvee.

## Viited
Jägala-Joa IV asulakoht

Jägala-Joa IV mesoliitiline ja rauaaegne asulakoht paikneb Põhja-Eestis Jägala jõe alamjooksul, jõest u 100 m läänes. Sealt on leitud Jägala Jõesuu ja Jägala-Joa muististerohke (linnus, asulakohad, muinaspõllud) piirkonna nii vanimad kui ka noorimad teadaolevad esiaegsed asustusjäljed. 

Asulakoht avastati 2011. aastal Aivar Kriiska poolt Ruu–Ihasalu maantee laiendustöödele eelnenud arheoloogilistel eeluuringute käigus. Paraku kaevati sinna veel samal aastal tee renoveerimise käigus omavoliliselt maanteekraav ja lõhuti osa muistisest. Maanteekraavi seinast koguti savinõude kilde ja tulekiviesemeid, mille alusel eristati seal kivi- ja rauaaegne asustusetapp. Eeluuringute käigus leiti lõhutud alalt kaks arvatavat tuleaset. Üks neist dateeriti radiosüsiniku meetodil ajavahemikku u 7100–6800 aastat eKr. 2013. aastal toimusid Jägala-Joa IV asulakohal väikesed väljakaevamised Kaarel Siku ja Aivar Kriiska juhatusel, mille käigus saadi lisateadmisi mõlema asustusetapi kohta.

Rauaaegse asulakoha kultuurkiht oli kuni 20 cm paksune. Välja kaevati ühe ehitise põlenud seinajäänused ja selle juurest koguti söestunud viljateri. Sadakond leitud savipottide ja -kausside kildu võimaldavad rauaaegase asustusetapi dateerida viikingiaega. Kihist leitud rauamaak osutab asulakoha läheduses toimunud rauatootmisele.

Kiviaegne, mesoliitiline, kultuurkiht oli samuti umbes 20 cm paksune. Välja kaevati üks kuni 1 m läbimõõduga looduslikku liivapinda süvendatud tulease. Leiti enam kui paarsada Siluri tulekivist ja üksikutel juhtudel ka kvartsist lõhestustehnikas valmistatud tööriisa ja nende tootmisjääki ning põlenud loomaluude ja sarapuupähkli koorete tükke.

## Viited

## Välislingid
Jägala-Joa IV asulakoht kultuurimälestiste riiklikus registris: https://register.muinas.ee/public.php?menuID=monument&action=view&id=30212
Deva (jumalus)

**Deva** (sanskriti देव *deva*; naissoo puhul *devī*) jumalus hinduismis, budismis ja džainismis. Nad asuvad inimesest kõrgemates maailmades. 

Kitsamas mõttes on **devad** jumalused, keda austati eelkõige veedade ajal enne klassikalist hinduismi ning kelle mütoloogia ja austamisriitused on pärandunud "Rigveeda" (1500 eKr), "Jadžurveeda", "Saamaveeda" ja  "Atharvaveeda" hümnides ning nende juurde kuuluvas kommentaari- ja rituaalikirjanduses  braahmanates.

Devad kui taevased ei ole väljaspool taassündide ringkäiku (sansaara), vaid on sellesse integreeritud.
Frederik Dichow

**Frederik Dichow** (sündinud 1. märtsil 2001 Vojensis) on Taani elukutseline jäähokiväravavaht, kes mängib praegu Svenska Hockeyliganis (SHL) HV71 meeskonnas.

Ta valiti 2019. aasta NHL-i drafti viiendas voorus üldarvestuses 138. valikuna Montreal Canadiensi poolt.

## Viited

## Välislingid
* Frederik Dichow NHL.com lehel
* Frederik Dichow eliteprospects.com lehel
Mads Søgaard

**Mads Søgaard** (sündinud 13. detsembril 2000 Ålborgis) on Taani elukutseline jäähokiväravavaht, kes mängib American Hockey League (AHL) Belleville Senatorsi meeskonnas ning kuulub NHL-i Ottawa Senatorsi tulevikulootuste hulka. 

Ta valiti Senatorsi poolt 2019. aasta NHL-i drafti teises voorus, üldjärjestuses 37. kohal. Pärast kahte hooaega AHL-is tegi Søgaard oma NHL-i debüüdi Senatorsi meeskonnas 2022. aastal.

Hüüdnimega **Suur Taanlane** (*The Great Dane*) on Søgaard koos Philadelphia Flyersi Ivan Fedotoviga NHL-i kõrgeim aktiivne väravavaht. Sama pikkade tuntud väravavahtide hulka kuuluvad ka endine Senatorsi mängija Ben Bishop ja endine Edmonton Oilersi mängija Mikko Koskinen.

## Viited

## Välislingid
* Mads Søgaard NHL.com lehel
* Mads Søgaard eliteprospects.com lehel
Simon Nielsen

**Simon Nielsen** (sündinud 27. oktoobril 1986 Herningis) on Taani elukutseline jäähokiväravavaht, kes mängib praegu Metal Ligaeni klubis Herning Blue Fox. 

Simon on noorem vend Frans Nielsenist, kes mängib ründajana Detroit Red Wingsi meeskonnas.

## Viited

## Välislingid
* Simon Nielsen eurohockey.com lehel
* Simon Nielsen eliteprospects.com lehel
Peter Hirsch

**Peter Hirsch** (sündinud 6. märtsil 1979 Kopenhaagenis) on Taani endine elukutseline jäähokiväravavaht.

Hirsch on olnud Taani jäähokikoondise esiväravavaht Rahvusvahelise Jäähokiföderatsiooni maailmameistrivõistlustel.

## Viited

## Välislingid
* Peter Hirsch eurohockey.com lehel
* Peter Hirsch eliteprospects.com lehel
Patrick Galbraith

**Patrick Galbraith** (sündinud 11. märtsil 1986 Haderslevis) on Taani elukutseline jäähokiväravavaht. Galbraith mängib praegu Taani Metal Ligaeni (DEN) klubis SønderjyskE Ishockey.

## Viited

## Välislingid
* Patrick Galbraith NHL.com lehel
* Patrick Galbraith eliteprospects.com lehel
Jonas Røndbjerg

**Jonas Røndbjerg** (sündinud 31. märtsil 1999 Hørsholmis) on Taani elukutseline jäähokiründaja, kes mängib NHL-i meeskonnas Vegas Golden Knights. 2017. aasta NHL-i draftis valisid Golden Knightsi ta üldjärjestuses 65. valikuna.

Røndbjerg tegi debüüdi Taani täiskasvanute koondises 2024. aastal 2026. aasta taliolümpiamängude valikturniiril.

Pärast Golden Knightsi väljalangemist 2025. aasta Stanley karika play-off'idelt mais 2025 liitus Røndbjerg Taani jäähokikoondisega Taanis toimunud 2025. aasta IIHF-i maailmameistrivõistlustel, lüües turniiri avamängus Norra vastu 17. mail kaks väravat.

## Viited

## Välislingid
* Jonas Røndbjerg NHL.com lehel
* Jonas Røndbjerg hockeydb.com lehel
Jannik Hansen

**Jannik Hansen** (sündinud 15. märtsil 1986 Rødovres) on Taani endine elukutseline jäähoki paremkaitsja. 

Hansen alustas profikarjääri 16-aastaselt, mängides nii Taani liigas Rødovre Mighty Bullsi kui ka Rootsi J20 SuperElit ja HockeyAllsvenskani liigas Malmö Redhawksi meeskonnas. Ta mängis Rødovres kolm hooaega, mille ajal valis Vancouver Canucksi ta 2004. aasta NHL-i drafti 287. üldvalikuna. Aasta pärast draftimist kolis ta Põhja-Ameerikasse, et mängida ühe hooaja Western Hockey League’i (WHL) meeskonnas Portland Winterhawks.

2006–07 hooajal alustas Hansen mängimist Canucksi minoriliiga farmimeeskonnas Manitoba Moose American Hockey League (AHL). Sel hooajal kutsuti ta üles Vancouver Canucksi meeskonda ning ta sai esimeseks Taani kodanikuks, kes on mänginud ja skoorinud NHL-i play-off mängus. Pärast veel üht hooaega peamiselt Manitobas kindlustas Hansen endale täiskohaga koha Canucksi põhikoosseisus.

Rahvusvaheliselt on Hansen esindanud Taani jäähokikoondist neljal maailmameistrivõistlustel.

## Viited

## Välislingid
* Jannik Hansen NHL.com lehel
* Jannik Hansen eliteprospects.com lehel
* Jannik Hansen eurohockey.com lehel
The Ripley Effect

**The Ripley Effect** on progressiivset metalcore’i viljelev bänd Tartus. See on asutatud 2013. aastal. 

Bänd on tuntud agressiivse, samas meloodilise ja atmosfäärse helikeele poolest, milles on ühendatud metalcore’i, djent’i ja post-hardcore’i elemente.

## Ajalugu
Bänd loodi 2013. aastal ja saavutas kiiresti tuntuse Eesti underground metal-skenes. Nende loomingus on kuulda tugevaid mõjusid progressiivsest metal’ist ning tehnilistest ja rasketest riffidest, mida tasakaalustavad õhulised ja emotsionaalsed helitekstuurid.

Debüütsingel "Search for Truth" ilmus 2014. aastal, millele järgnes "Victim" samal aastal. Nende 2016. aasta EP "Light Up the Way" pälvis positiivset vastukaja nii produktsiooni kui ka temaatilise sügavuse poolest. 2017. aastal ilmunud singel "A Lost Land" näitas bändi küpsust ja muusikalist arengut.

## Liikmed

* Mart Õunpuu – vokaal
* Ragnar Ratas – kitarr
* Edgar Pahhomov – kitarr
* Reio Jõelo – basskitarr
* Kristjan Mägi – trummid

## Diskograafia
**EP-d**

* *Light Up the Way* (2016)

**Singlid**

* *Search for Truth* (2014)
* *Victim* (2014)
* *Rise and Shine* (2016)
* *A Lost Land* (2017)

## Muusikastiil ja mõjutused
The Ripley Effecti loomingut on võrreldud selliste bändidega nagu The Contortionist, Knocked Loose ja Northlane. Nende muusika sisaldab madalaks häälestatud kitarre, sünkroonseid rütme, atmosfäärilisi kihte ja introspektiivseid tekste, mis käsitlevad sageli eksistentsiaalseid teemasid, sisemist võitlust ja muutust.

## Välislingid
* Bandcamp
* SoundCloud
* Facebook
* Instagram
Bütsantsi printsess

**"Bütsantsi printsess"** (vene "София") on vene ajaloodraama Moskva suurvürstinna Zoe Palaiologinast. Filmi režissöör oli Aleksei Andrianov ja produtsent filmikompanii "Moskino" (vene keeles "Москино ") Venemaa Kultuuriministeeriumi ja Venemaa Kaitseministeeriumi rahalisel toel. 

## Sisu
Tegevus toimub 15. sajandi teises pooles. Moskva vürstiriigi juht Ivan III võtab vastu Rooma suursaadikute pakkumise abielluda printsess Zoega pika ajalooga Bütsantsi Palaiologose perekonnast. Ta saadab Rooma vojevood Khromoi ja müntmeister Ivan Frjazini, kes toovad Zoja Moskvasse, kus too saab pärast uut ristimist uue nime, Sophia. Sophia ei tegutse vastavalt paavsti ootustele ega laienda katoliku kiriku mõjuvõimu Venemaal. Katsed saata saadikuid eesmärgiga veenda Sophiat Rooma eeskuju järgima ja hiljem teda tapma, ebaõnnestuvad. 

Filmis on näidatud Ivan III valitsemisaja tähelepanuväärsemaid hetki, sealhulgas: sõda Novgorodi vabariigiga, lahkarvamused ja hilisem rahu  loomine Ivani vendadega (Boriss ja Andrei Bolšoi), võit Kuldhordi üle ning ka Sophia vastuseis Ivani vanema poja naise Elenaga.

## Viited